section_heading: Klima
paragraph_text: Havana, kao i većina Kube, uživa ugodnu cijelogodišnju tropsku klimu koja je ublažena pozicijom otoka u pojasu pasatnih vjetrova i toplim morskim strujama. Prosječne temperature kreću se od 22&nbsp;°C u siječnju i veljači do 28&nbsp;°C u kolovozu. Temperatura rijetko pada ispod 10&nbsp;°C, dok je najniža zabilježena bila 2&nbsp;°C u Santiago de las Vegas u općini Boyeros. Padaline su najintenzivnije i lipnju i listopadu, a najslabije od prosinca do travnja, s prosječno 1200&nbsp;mm godišnje. Uragani povremeno pogađaju otok, ali uglavnom južnu obalu, te je šteta u Havani manja nego u drugim dijelovima zemlje.